พอดีแวะผ่านมาทำธุระแถวซอยโรงเรียนราชวินิตบางแก้ว แวะหาร้านข้าวทางกินสบายๆ บังเอิญไปเจอร้านนี้เข้าพอดี ลูกค้าไม่เยอะมากแต่ก็แวะเวียนเข้ามาอุดหนุนกันอย่างไม่ขาดสาย เลยต้องขอลองเสียหน่อย เข้าไปในร้านจะออกแนวบริการตัวเอง คืออยากสั่งอะไรก็เขียนตั้งไว้ให้ป้าแกแล้วพอแกทำเสร็จแกก็จะเรียกให้ไปรับที่ครัวนะ ไม่ได้เดินออกมาเสริฟให้เอง ส่วนนำ้แข็งอะไรงี้ก็ไปหาตักเอาเองได้เลย สิ่งที่สังเกตได้อย่างนึงคือลูกค้าประจำของป้าแกจะเยอะมาก แถมทุกคนเข้ามาแล้วต้องพูดคุยทักทายแกประดุจญาติมิตรทุกคน เนื่องจากป้าแกดูเป็นคนอัธยาศัยไมตรีดี ถามไถ่สารทุกสุกดิบจากลูกค้าตลอดเวลา ดูการพูดการจาแบบนี้ทำให้ลูกค้าคงตืดใจครับ ส่วนรสชาติอาหารก็ไม่ได้ขี้ริ้วขี้เหร่เลย ข้าวผัดที่ได้มานี่หอมกลิ่นไหม้กระทะอ่อนๆในแบบที่ผมชอบที่สุดเลยครับ เพียงแต่ว่าสั่งข้าวผัดรวมแต่ไม่รู้ทำไมเหมือนจะได้ข้าวผัดทะเลมาแทน ก็ไม่ว่ากันสงสัยป้าแกอาจจะเข้าใจผิดได้ ส่วนแฟนเราสั่งสุกี้แห้งก็บอกว่าอร่อยดีนะ แต่ติดอยู่อย่างเดียวคือได้มาปริมาณน้อยทั้ง2จานเลย กินไม่อิ่มน่ะ ต้องไปหาของกินจากเซเว่นข้างๆอีกอยู่ดี 555